钦定古今图书集成/方舆汇编/职方典/第1216卷 > 《水调歌头》〈寄湖南帅刘公〉张安国
## 钦定古今图书集成/方舆汇编/职方典/第1216卷 > 《水调歌头》〈寄湖南帅刘公〉张安国

猩鬼啸篁竹，玉帐夜分弓。少年荆楚侠客，突骑锦襜
红。千里风飞雷厉，四校星流彗扫，萧斧挫春葱。谈笑
青油幕，日奏捷书同。诗书帅，黄阁老，黑头公。家传
鸿宝秘略，小试不言功。闻道玺书频下，看即沙堤归
去，帷幄且从容。君王自神武，一举朔庭空。